***L’Express*** (ISSN 0245-9949) er et fransk ukentlig nyhetsmagasin. Da det ble grunnlagt i 1953 under den første indokinesiske krig, var det bygd på modellen til det amerikanske magasinet *Time*.

Historie
--------

Magasinet ble grunnlagt av Jean-Jacques Servan-Schreiber, senere president for Parti républicain, radical et radical-socialiste, og Françoise Giroud, som tidligere hadde vært redaktør for *Elle* og senere ble Frankrikes første kvinnesaksminister (1974) og deretter kulturminister (1976). Magasinet uttrykte sin støtte til politikken til Pierre Mendès-France i Indokina, og hadde generelt en orientering til venstre for sentrum. Det var motstander av krigen i Algerie, og spesielt bruken av tortur. I mars 1958, som følge av en artikkel der Jean-Paul Sartre anmeldte boken La Question av Henri Alleg, ble magasinets utgivelse stoppet av den franske regjeringen. For å gjenoppta utgivelsen, måtte L'Express trykke en ny utgave uten den aktuelle artikkelen. François Mauriac var en fast bidragsyter, men han forlot L'Express da Charles de Gaulle ble værende ved makten. 

I 1964 forlot flere journalister *L’Express*, deriblant Jean Daniel og André Gorz, for å grunnlegge magasinet *Le Nouvel Observateur*. Servan-Schreiber endret l'Express til et mindre politisk engasjert magasin, og opplaget steg fra 150 000 til 500 000 eksemplarer i løpet av tre år.

I 1971, som et resultat av Servan-Schreibers politiske aktivitet i det radikale partiet, sluttet ni journalister i magasinet og startet *Le Point* for å motarbeide det de oppfattet som «dagens franske intellektuelle elite i pressen og andre steder, med deres venstrevridde dogmer og selvtilfredse nihilisme.»

I 1977 solgte Servan-Schreiber magasinet til Jimmy Goldsmith. Jean-François Revel ble direktør i oktober 1978. 

Han ble etterfulgt av Yves Cuau i mai 1981. I 1987 ble L'Express solgt til C. G. E. og i 1995 ble magasinet igjen solgt, denne gang til CEP communications, en filial av Havas. Denis Jeambar ble ny direktør. 

I 1998, etter at Vivendi overtok kontrollen med Havas, var magasinet igjen under Vivendis kontroll. Etter at Vivendi gikk konkurs, ble *L’Express* i 2002 solgt til Socpresse (80 prosent eid av Dassault Group). I 2006 ble det kjøpt av partneren Roularta. I 2008 hadde L'Express 2,3 millioner lesere hver uke.

Referanser
----------

1. 1 2   (på en, fr, es, zh-hans, ar) *The ISSN portal*, Paris: ISSN International Centre, ISSN 1819-1819, ISSN 0014-5270, Wikidata Q70460099,
2. ↑  .
3. ↑  Jean-Jacques Servan-Schreiber The Guardian, torsdag 9. november 2006
4. ↑  Making Le Point Arkivert 13. juli 2010 hos Wayback Machine. Time Magazine, mandag 27. november 1972
5. ↑  Jean-Jacques Servan-Schreiber The Times, 8. november 2006
6. ↑  Sir Jimmy's Cross-Channel Fiefdom Arkivert 20. februar 2011 hos Wayback Machine. TIME Magazine, mandag 18. april 1977
7. ↑  Groupe Express-Roularta Arkivert 4. september 2010 hos Wayback Machine.

Eksterne lenker
---------------

* (fr) Offisielt nettsted Rediger på Wikidata

* (en) L'Express – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** OCLC **·** ISSN **·** ISSN **·** BNF **·** BNF (data)
 |